شەفەق نیوز/  سەرۆکایەیتی ئاسایش وڵات  سعودیە، ئمڕوو جومعە، راگەیان خوەیکوشیگ کوشیایە لەدویای ئەوەگ خوەی تەقانیە، و بویەسە هووکار زەخمداری چوار کەس ک سێیانیان ئەندامن لە هێز ئەمنی.
سەرۆکایەتیەگە لە بەیاننامیگ ک ئاژانس خەوەری سعودی (واس) بڵاویکردیە راگەیان، " داواکریاگ وە لایەن ئەمنی ناسریاگ وە (عەبدوڵا شەهری) قاویش بۆمڕێژکریاگ بەساوێد  لە گەرەک سامر لە پارێزگای جەدە خوەی تەقانەو، لە وەخت ئۆپراسیۆن دەسگیرکردنی، لەئەنجام بویە هوکار مردن خوەی و زەخمداری سێ ئەندام ئەمنی و هاوڵاتییگ".
وتیش: " ئەمنی وڵاتەگە وە تونی کار کەێد ئەرا رویوەروی بوینەوەی هەرکەسیگ بتواێد زەرەد وە ئاساێش وڵاتەگە و سەقامگیری و سەلامەتی هاوڵاتیەیل و دانشتگەیلی بڕەسنێد.
